CELEX: C2006/036/08
Language: sl
Date: 2006-02-11 00:00:00
Title: Sodba Sodišča (veliki senat) z dne  13. decembra 2005  v zadevi C-411/03 (predlog za sprejem predhodne odločbe Landgericht Koblenz): v postopku, ki ga je sprožila SEVIC Systems AG (Pravica do ustanavljanja — Člena 43 ES in 48 ES — Čezmejne združitve — Zavrnitev vpisa v nacionalni trgovinski register — Združljivost)

11.2.2006   
            
            
               SL
            
            
               Uradni list Evropske unije
            
            
               C 36/5
            
         
      SODBA SODIŠČA
   
   (veliki senat)
   z dne 13. decembra 2005
   v zadevi C-411/03 (predlog za sprejem predhodne odločbe Landgericht Koblenz): v postopku, ki ga je sprožila SEVIC Systems AG (1)
   
   (Pravica do ustanavljanja - Člena 43 ES in 48 ES - Čezmejne združitve - Zavrnitev vpisa v nacionalni trgovinski register - Združljivost)
   (2006/C 36/08)
   Jezik postopka: nemščina
   V zadevi C-411/03, katere predmet je predlog za sprejem predhodne odločbe na podlagi člena 234 ES, ki ga je vložilo Landgericht Koblenz (Nemčija) z odločbo z dne 16. septembra 2003, ki je prispela na Sodišče 2. oktobra 2003, v postopku, ki ga je sprožila SEVIC Systems AG, je Sodišče (veliki senat), v sestavi V. Skouris, predsednik, P. Jann, C. W. A. Timmermans, A. Rosas in K. Schiemann, predsedniki senatov, C. Gulmann (poročevalec), J. N. Cunha Rodrigues, sodnika, R. Silva de Lapuerta, sodnica, K. Lenaerts, P. Kūris, E. Juhász, G. Arestis in A. Borg Barthet, sodniki, generalni pravobranilec: A. Tizzano, sodna tajnica: L. Hewlett, glavna administratorka, 13. decembra 2005 razglasilo sodbo, katere izrek se glasi:
   Člena 43 ES in 48 ES nasprotujeta temu, da se v državi članici vpis v nacionalni trgovinski register združitve s prenehanjem ene družbe, ne da bi bila pri tem opravljena njena likvidacija, in s prenosom celotnega premoženja te družbe na drugo družbo na splošno zavrne, če ima ena izmed dveh družb sedež v drugi državi članici, medtem ko je tak vpis, ob spoštovanju določenih pogojev, mogoč, če imata obe družbi, ki se združujeta, sedež na ozemlju prve države članice.
   
      (1)  UL C 289, 29.11.2003.